promovisanje određenih vrednosti, kao i na normativnom i institucionalnom planu, kroz unapređenje kapaciteta za prevenciju i borbu protiv terorizma, posebno kapaciteta za suprotstavljanje nasilnom ekstremizmu i radikalizaciji koja vodi u terorizam, kao sve izraženijem fenomenu. Strategijski ciljevi na po druč ju prevencije biće ostvareni merama za spre č avanje uzroka i ublažavanje faktora koji pospešuju radikalizaciju koja vodi u terorizam, merama za ranu identifikaciju radikalizacije, kao i merama prevencije od realizacije tero rističkog akta koji se planira ili priprema. Mere u oblasti rane prevencije bić e komplementarno dopunjene merama spre č avanja šir enja radikalizacije i nasilnog ekstremizma, naporima za deradikalizaciju i reintegraciju radikalizovanih osoba. Svrha Strategije biće realizovana u četiri prioritetne oblasti sa jasno opredeljenim strategijskim ciljevima i konkretnim aktivnostima za njihovo ostvarivanje, koje će biti definisane u Akcionom planu Nacionalne strategije za sprečavanje i borbu protiv terorizma (u daljem tekstu: Akcioni plan), koji je njen sastavni deo. Prilikom izgrade Strategije korišćeni su opšteprihvaćeni međunarodni standardi i preuzete međunarodno -pravne obaveze, posebno oni utemeljeni Poveljom UN, Globalnom strategijom UN u borbi protiv terorizma i Konvencijom Saveta Evrope o sprečavanju terorizma. Takođe , Strategija podržava ciljeve i vrednosti Protivterorističke strategije Evropske unije, kao i drugih osnovnih međunarodnih instrumenata za borbu protiv terorizma, uključujući smernice, prioritete i napore za prevenciju i suzbijanje nasilnog ekstremizma i radikalizacije koji vode u terorizam, uključujući i sve postojeće i buduće dokumente relevantnih evropskih institucija. Strategija se zasniva na načelima i vrednostima utemeljenim Ustavom i u skladu je sa važećim propisima Republike Srbije. Svrha i ciljevi Strategije usklađeni su sa osnovnim strateškim dokumentima u Republici Srbiji iz oblasti bezbednosti i suzbijanja terorizma, posebno sa Strategijom nacionalne bezbednosti Republike Srbije.

## ANALIZASTANJAI IZAZOVI

Aktuelna procena pretnje od terorizma, uključujući procenu rizika i SVOT analizu, izrađene za svrhu pripreme ove strategije, ukazuju da je pretnja od terorizma Republici Srbiji realna. Procene i analiza, između ostalog, identifikovale su kao prednost stabilnost nacionalnog sistema bezbednosti i javno proklamovanu i aktivnu politiku mira Republike Srbije, posebno politiku pomirenja u regionu, a kao slabost, osetljivu bezbednosnu situaciju na Kosovu i Metohiji. Kao pretnja prepoznat je razvoj bezbednosne situacije na Bliskom istoku i Africi i njen uticaj na region Zapadnog Balkana. Nasilni ekstremizam i radikalizacija koja vodi u terorizam, prepoznati su kao aktuelni bezbednosni fenomeni, koji će u narednom periodu sve više dobijati na snazi. U pogledu ovih ugrožavajućih bezbednosnih pojava, građansko društvo , zaštita manjinskih prava u Republici Srbiji na nivou najviših standarda i postojeća verska tolerancija između najvećih verskih zajednica, ispoljili su se u analizi kao prednost, a nedovoljna integrisanost pojedinih grupa u društvo , slabljenje uloge porodice kao posledica globalnih tendencija i zloupotrebe društvenih mreža za širenje netrpeljivosti i ekstremnih stavova, kao slabost. Učešće određenog broja državljana Republike Srbije u oružanim sukobima u inostranstvu i njihov povratak u zemlju, prepoznati su kao pretnja.

Strana 2